อาสนวิหารน็อทร์-ดามแห่งปารีส

สำหรับนวนิยายของวิกตอร์ อูโก ดูที่ น็อทร์-ดามเดอปารี
สำหรับความหมายอื่น ดูที่ อาสนวิหารน็อทร์-ดาม
| อาสนวิหารน็อทร์-ดามแห่งปารีส |
| --- | --- |
ด้านหน้าทิศใต้และบริเวณกลางโบสถ์ของอาสนวิหารน็อทร์-ดามใน ค.ศ. 2017 สองปีก่อนเหตุอัคคีภัย
th
48°51′11″N 2°21′00″E﻿ / ﻿48.85306°N 2.35000°E﻿ / 48.85306; 2.35000
ที่ตั้ง: Parvis Notre-Dame – Place Jean-Paul-II, ปารีส
ประเทศ: France
นิกาย: โรมันคาทอลิก
เว็บไซต์: www.notredamedeparis.fr/en/
ประวัติ
ชื่อเดิม: แทนที่อาสนวิหารเอเตียน
สถานะ: อาสนวิหาร, มหาวิหารรอง
ก่อตั้ง: 24 มีนาคม ค.ศ. 1163 ถึง 25 เมษายน ค.ศ. 1163 (วางศิลาฤกษ์)
ผู้ก่อตั้ง: มอริส เดอ ซูว์ลี
เสกเมื่อ: 19 พฤษภาคม ค.ศ. 1182 (แท่นบูชาสูง)
Relics held: มงกุฎหนามศักดิ์สิทธิ์ ตะปูจากกางเขนแท้ และเศษไม้ของกางเขนแท้
สถาปัตยกรรม
สถานะการใช้งาน: เปิดใหม่ในวันที่ 7 ธันวาคม ค.ศ. 2024
ประเภทสถาปัตย์: กอทิก
รูปแบบสถาปัตย์: กอทิกแบบฝรั่งเศส
ปีสร้าง: 1163–1345
งานฐานราก: 1163; 862 ปีที่แล้ว (1163)
แล้วเสร็จ: 1345; 680 ปีที่แล้ว (1345)
โครงสร้าง
อาคารยาว: 128 m (420 ft)
อาคารกว้าง: 48 m (157 ft)
เนฟสูง: 35 เมตร (115 ฟุต)
จำนวนหอคอย: 2
ความสูงหอคอย: 69 m (226 ft)
จำนวนยอดแหลม: 1 (อันที่ 3, สร้างเสร็จในวันที่ 16 ธันวาคม ค.ศ. 2023)
ความสูงยอดแหลม: 96 m (315 ft)
วัสดุ: หินปูนและหินอ่อน
ระฆัง: 10 (สัมฤทธิ์)
การปกครอง
อัครมุขมณฑล: ปารีส
นักบวช
อัครมุขนายก: Laurent Ulrich
Rector: Olivier Ribadeau Dumas
ฆราวาส
ผู้อำนวยการเพลง: Sylvain Dieudonné
นักออร์แกน: Olivier Latry (ตั้งแต่ ค.ศ. 1985);   Vincent Dubois [fr] (ตั้งแต่ ค.ศ. 2016);   Thierry Escaich (ตั้งแต่ ค.ศ. 2024);   Thibault Fajoles (ผู้ช่วง assistant, ตั้งแต่ ค.ศ. 2024)


 แหล่งมรดกโลกโดยยูเนสโก
เกณฑ์: I, II, IV
ขึ้นเมื่อ: 1991
เป็นส่วนหนึ่งของ: ปารีส ริมฝั่งแม่น้ำแซน
เลขอ้างอิง: 600
 
 Monument historique
ชื่อที่ขึ้นทะเบียน: Cathédrale Notre-Dame de Paris
ประเภท: Cathédrale
ขึ้นเมื่อ: 1862
เลขอ้างอิง: PA00086250
 
 
 
"ครีบยันลอย" (flying buttress) ที่ยื่นออกไปรอบบริเวณร้องเพลงด้านหลังโบสถ์
อาสนวิหารน็อทร์-ดามแห่งปารีส (ฝรั่งเศส: Cathédrale Notre-Dame de Paris [nɔtʁ(ə) dam də paʁi] ไฟล์:Fr-Notre Dame de Paris.wav) เป็นอาสนวิหารประจำอัครมุขมณฑลปารีส ตั้งอยู่ทางฝั่งตะวันออกของกรุงปารีส ประเทศฝรั่งเศส และเป็นที่ตั้งคาเทดราของอาร์ชบิชอปแห่งปารีส อาสนวิหารน็อทร์-ดามถือกันว่าเป็นโบสถ์ที่สวยงามที่สุดในลักษณะกอทิกแบบฝรั่งเศส โบสถ์นี้ได้รับการบูรณปฏิสังขรณ์โดยเออแฌน วียอแล-เลอ-ดุก ผู้เป็นสถาปนิกคนสำคัญที่สุดคนหนึ่งของฝรั่งเศส
การก่อสร้างเป็นแบบกอทิก นับเป็นอาสนวิหารแรกที่สร้างในลักษณะนี้ และการก่อสร้างทำต่อเนื่องมาตลอดสมัยกอทิก ประติมากรรม และหน้าต่างประดับกระจกสี (stained glass) มีอิทธิพลจากศิลปะแบบแนทเชอราลลิสม์ ทำให้แตกต่างจากศิลปะโรมาเนสก์ที่สร้างก่อนหน้านั้น
น็อทร์-ดามเป็นหนึ่งในบรรดาสิ่งก่อสร้างแรกที่ใช้ "ครีบยันลอย" ตามแบบเดิมไม่ได้บ่งถึงกำแพงค้ำยันรอบอาสนวิหาร "บริเวณร้องเพลงสวด" หรือ รอบบริเวณกลางโบสถ์ เมื่อเริ่มสร้างกำแพงโบสถ์สูงขึ้นกำแพงเริ่มร้าวเพราะน้ำหนักของสิ่งก่อสร้าง เพราะสถาปนิกสมัยกอทิกจะเน้นการสร้างสิ่งก่อสร้างที่สูง บาง และโปร่ง  เมื่อสร้างสูงขึ้นไปกำแพงไม่สามารถรับน้ำหนักและความกดดันของกำแพงและหลังคาได้ทำให้กำแพงโก่งออกไปและร้าว สถาปนิกจึงใช้วิธีแก้ด้วยการเติม "กำแพงค้ำยัน" ที่กางออกไปคล้ายปีกนกด้านนอกตัววัด เพื่อให้กำแพงค้ำยันนี้หนุนหรือค้ำกำแพงตัวโบสถ์เอาไว้ เมื่อทำไปแล้วนอกจากจะมีประโยชน์ทางการใช้สอยแล้วยังกลายเป็นเครื่องตกแต่งที่ทำให้สิ่งก่อสร้างความสวยงามขึ้น ฉะนั้นวิธีแก้ปัญหานี้จึงกลายเป็นเอกลักษณ์ส่วนหนึ่งของโบสถ์ที่สร้างแบบกอทิกไปในตัว
ในปี ค.ศ. 1793 ระหว่างการปฏิวัติฝรั่งเศส โบสถ์ได้รับความเสียหายอย่างหนัก ประติมากรรมและศิลปะทางศาสนาถูกทำลายไปมาก  อาสนวิหารได้รับการบูรณปฏิสังขรณ์ครั้งใหญ่ระหว่างคริสต์ศตวรรษที่ 19 จนมีสภาพเหมือนก่อนหน้าที่ถูกทำลาย
เมื่อวันที่ 15 เมษายน ค.ศ. 2019 เกิดเหตุเพลิงไหม้อาสนวิหาร สร้างความเสียหายอย่างหนัก โดยไฟได้โหมไหม้ตรงด้านบนของอาสนวิหาร (สาเหตุเพลิงไหม้ คาดว่าเกิดมาจากการบูรณะวิหารตั้งแต่ปี ค.ศ. 2018 จนถึงปัจจุบัน) บริเวณยอดแหลมของอาสนวิหารได้พังลง กระจกสีเกี่ยวกับเรื่องราวของพระเยซูและคริสต์ประวัติได้รับความเสียหาย งานศิลปะบางส่วนได้รับความเสียหายเช่นกัน
อาร์คบิชอปแห่งปารีส ลอแร็งต์ อุลริช ประกอบพิธีเปิดโบสถ์หลังการบูรณะหลังไฟไหม้ในวันที่ 6 ธันวาคม 2024 โดยมีประธานาธิบดีแอมานุแอล มาครง เข้าร่วม และในวันที่ 8 ธันวาคม มีการจัดพิธีมิสซาอุทิศ ที่มีการประกอบพิธีเสกพระแท่นบูชาใหม่ ตามด้วยการประกอบพิธีมิสซาแก่สาธารณะในวันต่อ ๆ มา